Чаткал эт-сүт совхозу
Чаткал эт-сүт совхозу - 1958-жылы уюшулган.

 Чаткал өрөөнү Ала-Бука районуна кошулган соң (1956) андагы 6 колхоз (Карл Маркс, Каганович, Ленин, Фрунзе, Крупская, Жаш-Тилек) “Чаткал” совхозуна бириктирилген.
 Конторасы Жаңы-Базар айылында жайгашкан.
 Совхоздун алгачкы директору С. Кубатбеков, партиялык комитеттин катчысы Т. Жаналиев, жумушчулар комитетинин төрагасы М.Исмаилов, башкы инженери Горелкин, бухгалтери болуп Эсеналиевдер иштеген.
 Совхозду жетектегендер: А.Садиев (I960- 68), Э.Жоробеков (1968-70), Умар Сатыбалдиев (1972-73).
 Совхоздо 900дөн ашык жумушчу, кызматчылар иштеген.
 Айдоо аянты 4500 гага жетип, мал-чарбасы өнүккөн.
 1974-жылы жоюлуп, анын базасында Ак-Таш (конторасы Жаңы-Базар) жана “Чаткал” (конторасы Каныш-Кыя айылында) совхоздору түзүлгөн.
 1980-жылы “Ак-Таш” совхозу “Чаткал” совхозу деп аталган.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району